Nordlys-sagen

I 2014 gennemfører politiet den største aktion mod salg af hash i Pusher Street. Den bliver kaldt Nordlys-sagen.

Sagen bliver delt op i syv retssager, da den skal køre i byretten fra efteråret 2014, fordi der er over 80 tiltalte.

Da dommene falder i byretten, bliver 83 personer dømt lange fængselsstraffe.

Under retssagerne vidner flere politiagenter, der har arbejdet undercover på Christiania, hvor de har købt hash og filmet det.

Mange af de dømte anker sagen til landsretten.

Da den sidste sag kører i landsretten i efteråret 2016, kommer det frem, at anklageren har haft kontakt til politiagenterne, inden og mens de har vidnet i retten.

Anklageren bliver taget af sagen, som sættes på pause.

Statsadvokaten beder samtidig Den Uafhængige Politiklagemyndighed efterforske sagen.

En anklager får fire måneders fængsel.